laion/Wikipedia-Exotic huggingface dataset:
מצרים במשחקים האולימפיים לנוער

מצרים משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער המצריים 26 מדליות, מהן שבע מדליות זהב. מצרים מוליכה יחד עם קוריאה הדרומית את טבלת המדליות של כל הזמנים בענף הכדוריד עם מדליית זהב ומדליית כסף. תשעת ענפי הקיץ בהם לא התחרה נציג מטעם מצרים במשחקים האולימפיים לנוער הם גולף, הוקי שדה, החלקה מהירה על גלגיליות להב, טיפוס, כדורגל, כדוריד חופים, קאנו/קיאק, רוגבי שביעיות וריקוד. המשלחת הראשונה של מצרים למשחקים האולימפיים לנוער הייתה לאולימפיאדת הנוער סינגפור. המשלחת כללה 74 ספורטאים שהתחרו ב-17 ענפי ספורט. המשלחת זכתה בשישה מדליות, מתוכן שתי מדליות זהב. המשלחת הגיעה להישגים בענף הכדוריד בטורניר הבנים ובענף הקשתות בתחרות היחידים עם זכייה במדליית זהב. זוהי הפעם הראשונה בה מצרים זוכה במדליית זהב בענפים הללו במסגרת המשחקים האולימפיים, הן לנוער והן הרגילים. הישגים נוספים רשמה הנבחרת בענף ההתעמלות עם זכייה במדליית כסף בקרב רב לקבוצות בהתעמלות אמנותית, בהיאבקות בסגנון יווני-רומי בה זכתה במדליית כסף (עד 85 ק"ג), בענף האיגרוף עם זכייה במדליית ארד (משקל זבוב עד 51 ק"ג) ובהרמת משקולות עם זכייה במדליית ארד (מעל 85 ק"ג, בנים). כמו כן, בענף האתלטיקה נציגי המשלחת הגיעו כמעט לכל מקצי הגמר בתחרויות. המשלחת לאולימפיאדת הנוער נאנג'ינג מנתה 83 ספורטאים שהתחרו בעשרים ענפי ספורט. המשלחת זכתה בשמונה מדליות, מתוכן 2 מדליות זהב. ההישגים המשמעותיים ביותר היו בענפים הרמת משקולות עם זכייה במדליית זהב (עד 63 ק"ג, בנות) ומדליית ארד (עד 85 ק"ג, בנים), שחייה עם זכייה במדליית זהב (800 מטר חופשי, בנים) והיאבקות עם זכייה בשתי מדליות ארד (עד 85 ק"ג, בנים בסגנון יווני-רומי ועד 100 ק"ג, בנים בסגנון חופשי). בניגוד לאולימפיאדת הנוער סינגפור נבחרת הבנים בכדוריד זכתה במדליית כסף ולא במדליית זהב. הישגים נוספים נרשמו בעת זכייה במדליית ארד בענף הטאקוונדו (עד 73 ק"ג, בנים) ואתלטיקה (יידוי פטיש).   מובילה בענף   ענף לא פעיל מצרים במשחקים האולימפיים מצרים במשחקים הפאראלימפיים
עונת 1979 בגביע ליברטדורס

עונת 1979 בגביע ליברטדורס הייתה העונה ה-20 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-24 בפברואר 1979 ותחרות הסתיימה ב-27 ביולי 1979. בתחרות השתתפו 21 קבוצות מכל מדינות חברי הארגון. התחרות הסתיימה בניצחון של קלוב אולימפיה בפעם הראשונה בתולדות המועדון. בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. בכל השלבים נערכו משחק בית ומשחק חוץ. על הניצחון הוענקו שתי נקודות. מדיה וקבצים בנושא עונת 1979 בגביע ליברטדורס בוויקישיתוף פרטים על התחרות
צ'צ'לקה

צָ'צָ'לָקָה (שם מדעי: Ortalis) הוא סוג של עופות קרקע ממשפחת ההוקיים החיים בדרום ובמרכז אמריקה וגם בדרום ארצות הברית. הם קרובי משפחה של עופות הפנלופה. עופות אלה הם חברתיים וקולניים מאוד. הם נראים כמו תרנגולות גדולות בעלות צוואר אפור ועור פנים ורוד. הם מותאמים הן לחיים על הקרקע והן לחיים על העצים. אצבעות רגליהם אדומות וארוכות ועוזרות להם לרוץ מהר כדי לברוח מטורפים. צבע נוצות הגוף שלהם צהוב עד חום והם בעלי זנב גדול ומקושט. הם חיים ביערות גשם, סבכים וערבות עשב. Ortalis vetula Ortalis cinereiceps Ortalis garrula צ'צ'לקה אדמונית (Ortalis ruficauda) Ortalis erythroptera צ'צ'לקה אדמונית-בטן (Ortalis wagleri) Ortalis poliocephala Ortalis canicollis Ortalis leucogastra צ'צ'לקה מנומרת (Ortalis guttata) Ortalis araucuan Ortalis squamata Ortalis columbiana Ortalis motmot Ortalis ruficeps Ortalis superciliaris מדיה וקבצים בנושא צ'צ'לקה בוויקישיתוף צ'צ'לקה, באתר ITIS (באנגלית) צ'צ'לקה, באתר NCBI (באנגלית) צ'צ'לקה, באתר GBIF (באנגלית) צ'צ'לקה, באתר אנציקלופדיה בריטניקה (באנגלית)
קטר במשחקים האולימפיים לנוער

קטר משתתפת במשחקים האולימפיים לנוער מאז היווסדם באולימפיאדת הנוער סינגפור (2010). קטר החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער הקטרים שלושה מדליות, מהן שתי מדליות זהב, בענף האתלטיקה. המשלחת הראשונה של קטר למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בחמישה ענפי ספורט. המשלחה הגיעה להישגים בענף האתלטיקה, וזכתה במדליית כסף (ריצת 1000 מטר בנים). הנציגים גם התחרו בהתעמלות, קליעה, רכיבה ושחייה. המשלחת לאולימפיאדת הנוער נאנג'ינג מנתה עשרים ואחת ספורטאים שהתחרו בשבעה ענפים. בניגוד לאולימפיאדת הנוער סינגפור, הנבחרת לא זכתה באף מדליה, הנבחרת הצעירה של קטר בכדוריד הצליחה לעבור את המוקדמות ולהעפיל אל המשחקים האולימפיים אך הגיעה למקום הרביעי בטורניר ולא זכתה במדליה. קטר במשחקים האולימפיים קטר במשחקים הפאראלימפיים
קליקבייט

קליקבייט (באנגלית: Clickbait, בתרגום חופשי, "פיתיון לחיצות") הוא מונח גנאי המתאר תוכן אינטרנטי המכוון ליצירת הכנסות מפרסום מקוון, בעיקר על חשבון רמת איכות או דיוק נמוכה, כאשר הוא מסתמך על כותרת סנסציונית או תמונות ממוזערות, המעוררות עניין. זאת, על מנת להעלות את שיעורי הלחיצה ולעודד את העברת התוכן באמצעות הרשתות החברתיות. כותרות קליקבייט שואפות לנצל את סקרנות האדם - הן מספקות די מידע כדי לסקרן את הקורא, אולם לא מספיק רק כדי לתת מענה לסקרנות, אלא על ידי לחיצה על הקישור לתוכן. מנקודת מבט היסטורית, הטכניקות המיושמות על ידי יוצרי קליקבייט דומות לאלה המיושמות בעיתונות צהובה, אשר מציגה ידיעות חדשותיות-לכאורה, כמעט ללא מחקר מעמיק, וכוללת כותרות מוגזמות המושכות את העין, תוך שימוש במילים "שערורייה", "סקנדל", "סנסציה" ועוד. ההתפשטות של הקליקבייט בכל רחבי הרשת מובילה לתגובה חריפה נגד השימוש בו. באוגוסט 2014 הודיעה פייסבוק שהיא תפעיל אמצעים טכניים כדי לצמצם את השפעת הקליקבייט על הרשת החברתית שלה באמצעות בחינת משך הזמן שהמשתמש מבקר בדף כדרך להבחין בין קליקבייט לבין תכנים אחרים. שיווק ויראלי רייג'בייט מדיה וקבצים בנושא קליקבייט בוויקישיתוף Clickbait is Unreasonably Effective, סרטון בערוץ "Veritasium", באתר יוטיוב (אורך: 19:25), 17 באוגוסט 2021 Derek Thompson (14 בנובמבר 2013). "Upworthy: I Thought This Website Was Crazy, but What Happened Next Changed Everything". The Atlantic. {{cite web}}: (עזרה) Katy Waldman (23 במאי 2014). "Mind the 'curiosity gap': How can Upworthy be 'noble' and right when its clickbait headlines feel so wrong?". National Post. {{cite web}}: (עזרה) Emily Shire (14 ביולי 2014). "Saving Us From Ourselves: The Anti-Clickbait Movement". The Daily Beast. {{cite web}}: (עזרה) Ingram, Mathew (1 באפריל 2014). "The internet didn't invent viral content or clickbait journalism — there's just more of it now, and it happens faster". GigaOM. {{cite web}}: (עזרה) Drell, Cady (29 ביולי 2016). "How Son of Sam Changed America". Rolling Stone. {{cite web}}: (עזרה) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
הוקו כהה

הוקו כהה (שם מדעי: Chamaepetes) הוא סוג של עוף טרופי ממשפחת ההוקיים החיים באמריקה הדרומית ואמריקה המרכזית ביערות טרופיים הרריים. אורכו של ההוקו הכהה 60–65 ס"מ והוא בעל ראש שחור, עיניים אדומות ומקור כחול וכפוף. גופו חום או שחור והבטן אדמונית. הזנב ארוך וקצהו לבן. הרגליים ארוכות יחסית. הוא חי ביערות הרריים במרכז ודרום אמריקה ומצוי על קרקע היער או על הענפים הנמוכים. הוקו כנף חרמש (Chamaepetes goudotii) הוקו שחור (Chamaepetes unicolor) מדיה וקבצים בנושא הוקו כהה בוויקישיתוף הוקו כהה, באתר ITIS (באנגלית) הוקו כהה, באתר NCBI (באנגלית) הוקו כהה, באתר Animal Diversity Web (באנגלית) הוקו כהה, באתר GBIF (באנגלית)
כריס ווד (שחקן)

כריסטופר צ'ארלס ווד (באנגלית: Christopher Charles Wood; נולד ב-14 באפריל 1988) הוא שחקן טלוויזיה אמריקאי. מוכר בעיקר בשל תפקידו כקאי פארקר בסדרה "יומני הערפד" ובתפקיד מון-אל בסדרה "סופרגירל". ווד נולד בשם כריסטופר צ'ארלס ווד בעיר דבלין, אוהיו. בשנת 2010 סיים את לימודיו לתואר ראשון באמנויות הבמה באוניברסיטת אלון בקרוליינה הצפונית, שם הכיר את השחקן גרנט גאסטין והשניים ניהיו חברים. בשנות העשרים המוקדמות לחייו, אביו של ווד נפטר עקב מצב נפשי ירוד לא מאובחן שגרם לתסמינים פסיכוטיים. מותו נגרם בשל אי-ספיקת לב. ווד מאמין שלא הצליח להשיג לאביו את העזרה לה היה זקוק בגלל הסטיגמה וחוסר המודעות סביב בריאות הנפש. מאז מות אביו, ווד הפך לשגריר פעיל למודעות לבריאות הנפש וחבר במועצת המנהלים של הארגון האמריקאי לבריאות הנפש. באוקטובר 2017, הוא השיק קמפיין מודעות לבריאות הנפש ואת האתר "IDONTMIND" הפועל להפחתת הסטיגמה סביב בריאות הנפש ולספק משאבים וחינוך. לאחר סיום לימודיו, בשנים 2010-2011 גילם את מלכיור בסיבוב ההופעות הלאומי של המחזמר "אביב מתעורר". בשנת 2013 השתתף בעונה השנייה של הסדרה "יומני קארי בראדשו". בנוסף, שיחק בתפקיד אורח בסדרת המשטרה "המפענחת: פשעים חמורים". בשנת 2014 החל הופיע בתפקיד משנה בתור קאי פרקר בעונה השישית והשמינית של הסדרה הפופולרית "יומני הערפד". בשנת 2016 גילם את דמותו הראשית של השוטר ג'ייק ריילי בסדרה "בלימה" ב-The CW, הסדרה אשר מבוססת על סדרה בלגית בשם "Cordon", בוטלה לאחר עונה אחת. ביולי 2016 ווד לוהק לעונה השנייה של הסדרה "סופרגירל" של רשת הטלוויזיה The CW בתפקיד מון-אל, ושיחק גם בעונה השלישית של הסדרה. בשנת 2020 חזר בתפקיד אורח לשחק את קאי פרקר בסדרה "מורשות". במרץ 2017, התחיל ווד לצאת עם מליסה בנויסט, לצדה שיחק בסדרה "סופרגירל". ב-10 בפברואר 2019 השניים התארסו, וב-1 בספטמבר באותה השנה התחתנו. בספטמבר 2020 נולד בנם הבכור. מדיה וקבצים בנושא כריס ווד בוויקישיתוף כריס ווד, ברשת החברתית אקס (טוויטר) כריס ווד, ברשת החברתית אינסטגרם כריס ווד, במסד הנתונים הקולנועיים IMDb (באנגלית) כריס ווד, באתר "אידיבי", מאגר הידע העברי לקולנוע ישראלי ועולמי כריס ווד, באתר Rotten Tomatoes (באנגלית) כריס ווד, במסד הנתונים הקולנועיים KinoPoisk (ברוסית) Alyssa Morin, Supergirl Stars Melissa Benoist and Chris Wood Are Married, eonline.com, ‏3 בספטמבר 2019 כריס ווד, Our son was born, אינסטגרם, 25 בספטמבר 2020
הוקו הצינור

הוקו הצינור (שם מדעי: Pipile) הוא סוג של עופות קרקע ממשפחת ההוקיים שבסדרת התרנגולאים. הוא קרוב משפחה של הפנלופה הדומה לו מאוד. עופות ההוקו חיים באמריקה הדרומית ביערות גשם ובביצות. הם עופות שחורים בעלי גרון חשוף בצבע אדמדם וציצת ראש לבנה שהיא סימן ההיכר שלהם. העיניים שחורות ומוקפות בלבן. רגליהם ארוכות וורודות והם מבלים רוב זמנם על הענפים. אורכם הממוצע 60–70 ס"מ. עופות ההוקו מחפשים מזון על קרקע היער וניזונים מפירות, זרעים שונים, חרקים ומזונות דומים. הוקו צינור שחור (Pipile jacutinga) הוקו צינור אדום-חזה (Pipile cujubi) הוקו צינור טרינידד (Pipile pipile) הוקו צינור כחול-חזה (Pipile cumanensis) מדיה וקבצים בנושא הוקו הצינור בוויקישיתוף הוקו הצינור, באתר ITIS (באנגלית) הוקו הצינור, באתר NCBI (באנגלית) הוקו הצינור, באתר Animal Diversity Web (באנגלית) הוקו הצינור, באתר GBIF (באנגלית)
עונת 1980 בגביע ליברטדורס

עונת 1980 בגביע ליברטדורס הייתה העונה ה-21 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-16 בפברואר 1980 ותחרות הסתיימה ב-6 באוגוסט 1980. בתחרות השתתפו 21 קבוצות מכל מדינות חברי הארגון. התחרות הסתיימה בניצחון של נסיונל בפעם השנייה בתולדות המועדון. בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. בכל השלבים נערכו משחק בית ומשחק חוץ. על הניצחון הוענקו שתי נקודות. מדיה וקבצים בנושא עונת 1980 בגביע ליברטדורס בוויקישיתוף פרטים על התחרות
אלג'יריה במשחקים האולימפיים לנוער

אלג'יריה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא השתתפה לראשונה במשחקי החורף האולימפיים לנוער באולימפיאדת הנוער קאנגוואן (2024). לאורך השנים צברו ספורטאי הנוער אלג'ירי חמישה מדליות כסף. המשלחת הראשונה של אלג'יריה למשחקים האולימפיים לנוער הייתה לאולימפיאדת הנוער סינגפור. המשלחת כללה 21 ספורטאים שהתחרו בעשרה ענפי ספורט. המשלחת הגיעה להישגים בענף האתלטיקה עם הגעתו של בילאל תאבטי למקום הרביעי בגמר אלפיים מטר מרוץ משוכות והגעתו של תופיק יסרף למקום השישי בעשר ק"מ הליכה מהירה, ובענף הרמת משקולות הגיע חוסיין פרדג'אללה למקום השישי (עד 69 ק"ג, בנים). המשלחת לאולימפיאדת הנוער נאנג'ינג הייתה הגדולה ביותר ששלחה אלג'יריה עד כה ומנתה 33 ספורטאים שהתחרו ב-13 ענפים. גם באולימפיאדת נוער זאת לא זכתה המשלחת באף מדליה. אך המשיכה את ההישגים מאולימפיאדת הנוער סינגפור בענף האתלטיקה עם הגעתם של תופיק בוזיאן (3,000 מטר) ואחמד קנזי סעידיה (אלפיים מטר מרוץ משוכות) למקום השישי והישאם בוהנון (קפיצה לגובה) למקום השביעי במקצי הגמר. בענף האיגרוף הגיע טאמה סאלם לקרב על מדליית הארד בה הפסיד. אלג'יריה במשחקים האולימפיים אלג'יריה במשחקים הפאראלימפיים
אוורלסט

אוורלסט (באנגלית: Everlast Worldwide Incorporated, או בקצרה EVERLAST) הוא מותג אופנה אמריקאי ליצור ושיווק של ביגוד, הנעלה, ואביזרי ספורט בעיקר לענפי האיגרוף, הלחימה המשולבת והכושר הגופני. תחת המותג מיוצרים פירטי לבוש, הנעלה, ומוצרים נלווים הנמכרים ב-75 מדינות ברחבי העולם. ב-2007 החברה הוקמה ברובע הברונקס שבארצות הברית, בשנת 1910 כחברה ליצור בגדי ים על ידי ג'ייקוב גולומב. באותה תקופה היה גולומב בן ה-17 שחיין חובב שהתאכזב מאיכותם של המוצרים הקיימים לענף השחייה שהחזיקו מעמד עונה אחת בלבד. בעזרת אביו החייט החל בפיתוח בגד שחייה שיחזיק למשך שנה שלמה. זהו גם מקור שמה של החברה ׁׁ("מחזיק מעמד לנצח"). בשנים הבאות פתח גולומב חנות למכירת ציוד ספורט לענפים שונים נוספים. בשנת 1917 התוודע גולומב למתאגרף ג'ק דמפסי אשר ביקש ממנו לייצר עבורו מגן ראש שיוכל להחזיק מעמד יותר מ-15 סיבובי אימון לקרב איגרוף. בשנת 1919 זכה דמפסי בתואר אלוף העולם באיגרוף במשקל כבד, כאשר הוא עטוי כפפות שיוצרו עבורו במיוחד על ידי חברת אוורלסט. הפרסום הפך את החברה הקטנה למותג עולמי של יצור ציוד איגרוף. בשנת 1958 מכר המייסד גולומב 50% מהחברה לבן ניידורף ( Ben Nadorf). בשנת 1995 השלים ניידורף את הרכישה והפך לבעלים היחיד של החברה. בשנת 2000 נרכש המותג על ידי חברת "הלבשה אקטיבית" (AAGP). בשנת 2007 נרכשו החברה והמותג על ידי חברת ההחזקות הבריטית Frasers Group. כיום יושב מטה החברה במנהטן, ניו יורק. אוורלסט מייצרת מגוון רחב של ציוד לענפי האיגרוף והלחימה המשולבת. בין היתר סוגים שונים של כפפות, מגיני ראש, חזה, רגליים וזרועות, שקי איגרוף כבדים תלויים ועומדים, שקי אגס, כריות הגנה לגוף, וכן נעליים מיוחדות לענף האיגרוף. חברת אוורלסט מעצבת ומייצרת פריטי הלבשה מעוצבים כגון, חולצות, גופיות, ומכנסיים לגברים ונשים. בנוסף לכך מיוצרים על ידי החברה תוספי מזון לספורטאים ומוצרים קוסמטיים כגון תכשירי קירור ויבוש מהיר מזיעה ותכשירי היגיינה. מדיה וקבצים בנושא אוורלסט בוויקישיתוף אתר האינטרנט הרשמי של אוורלסט (באנגלית) http://www.everlast.com/about
וילבור רוס

וילבור לואיס רוס הבן (באנגלית: Wilbur Louis Ross Jr; נולד ב-28 בנובמבר 1937) הוא משקיע אמריקאי ובנקאי לשעבר, שכיהן כמזכיר המסחר של ארצות הברית. רוס נולד בוויהוקן שבניו ג'רזי, וגדל בפרבר בניו ג'רזי. אביו, וילבור לואיס רוס, היה עורך דין שנעשה אחר כך לשופט, ואמו הייתה מורה. רוס נודע ביכולתו לארגן מחדש חברות שכשלו בתעשיות כמו פלדה, פחם, טלקומוניקציה, השקעות זרות, וטקסטיל. הוא מתמחה ברכישות ממונפות ובטיפול בעסקים במצוקה בדצמבר 2016 מיקם המגזין פורבס את רוס ברשימת המיליארדרים, כשהונו הוערך בשווי של 2.5 מיליארד דולר. רוס חבר במועצת היועצים של בית הספר לניהול של אוניברסיטת ייל. ב-30 בנובמבר 2016 הודיע צוות המעבר של נשיא ארצות הברית דונלד טראמפ כי רוס נבחר לתפקיד מזכיר המסחר של ארצות הברית. המינוי אושר בסנאט (ברוב של 72 מול 27). רוס ייעץ לטראמפ במהלך קמפיין המירוץ לנשיאות, על אף עברו כדמוקרט, וכן כתב יחד עם פיטר נבארו שמונה על ידי טראמפ לראש המועצה הלאומית לסחר, את תוכנית ההשקעה הפרטית בתשתיות - מתוכניות ההפרטה הגדולות בהיסטוריה של ארצות הברית . רוס ידוע כבעל עמדה המתנגדת להסכמי הסחר עם סין . רוס מחזיק באוסף אמנות בשווי של 150 מיליון דולר, לפי ההערכה השמרנית. הוא בעלים של עשרים וחמש עבודות של הצייר הבלגי רנה מגריט. מתגורר בפאלם ביץ' שבפלורידה. מדיה וקבצים בנושא וילבור רוס בוויקישיתוף A. B. C. News, Wilbur Ross Declares He's Pro-Trade in Confirmation Hearing, ABC News, ‏2017-01-18 וילבור רוס ג'וניור באתר פורבס. יונתן קירשנבאום, ‏אנשי הנשיא: בעלי התפקידים והמדיניות הכלכלית של ממשל טראמפ, באתר דבר העובדים בארץ ישראל, 23 בינואר 2017 יונתן קירשנבאום, ‏תכנית התשתיות של טראמפ: מההפרטות הגדולות בהיסטוריה של ארה"ב, באתר דבר העובדים בארץ ישראל, 18 בינואר 2017
פרדריקה, נסיכת הסן-דרמשטאדט

פרדריקה, נסיכת הסן-דרמשטאדט (בגרמנית: Friederike von Hessen-Darmstadt; 20 באוגוסט 1752 – 22 במאי 1782) הייתה אשתו הראשונה של קרל השני, הדוכס הגדול של מקלנבורג-שטרליץ. פרדריקה נולדה ב-20 באוגוסט 1752 בדרמשטאדט שהשתייכה לרוזנות הסן-דרמשטאדט, לגאורג וילהלם, נסיך הסן-דרמשטאדט, ומריה לואיזה אלברטינה, רוזנת ליינינגן-דאגסבורג-פאלקנבורג, בתו של כריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים. ב-18 בספטמבר 1768 התחתנה פרדריקה עם קרל, דוכס מקלנבורג-שטרליץ, ממנו נולדו לה 10 ילדים. ב-22 במאי 1782 מתה פרדריקה בהנובר במהלך לידת בתה אוגוסטה. לאחר מותה של פרדריקה, התחתן בעלה קרל בשנת 1784 עם אחותה שרלוטה, נסיכת הסן-דרמשטאדט. בשנת 1794 מונה בעלה קרל לדוכס מקלנבורג-שטרליץ, ובשנת 1815 במהלך קונגרס וינה קיבל את התואר דוכס גדול. בשנת 1768 התחתנה פרדריקה עם קרל השני, הדוכס הגדול של מקלנבורג-שטרליץ. לבני הזוג היו 10 ילדים: שרלוטה גאורגינה, דוכסית מקלנבורג-שטרליץ (1769–1818), התחתנה עם פרידריך, דוכס סקסוניה-אלטנבורג אוגוסטה, דוכסית מקלנבורג-שטרליץ (1771–1773) גאורג קרל, דוכס מקלנבורג-שטרליץ (1772–1773) תרזה, דוכסית מקלנבורג-שטרליץ (1773–1839), התחתנה עם קרל אלכסנדר, נסיך טורן וטקסיס החמישי פרידריך גאורג, דוכס מקלנבורג-שטרליץ (1774) לואיזה ממקלנבורג-שטרליץ (1776–1810), התחתנה עם פרידריך וילהלם השלישי, מלך פרוסיה פרדריקה ממקלנבורג-שטרליץ (1778–1841), התחתנה עם לודוויג קרל, נסיך פרוסיה, ולאחריו התחתנה עם ארנסט אוגוסט הראשון, מלך הנובר גאורג, הדוכס הגדול של מקלנבורג-שטרליץ (1779–1860) פרידריך קרל, דוכס מקלנבורג-שטרליץ (1781–1783) אוגוסטה אלברטינה, דוכסית מקלנבורג-שטרליץ (1782) מדיה וקבצים בנושא פרדריקה, נסיכת הסן-דרמשטאדט בוויקישיתוף פרדריקה, נסיכת הסן-דרמשטאדט, באתר "Find a Grave" (באנגלית)
אדולף פרידריך הרביעי, דוכס מקלנבורג-שטרליץ

אדולף פרידריך הרביעי, דוכס מקלנבורג-שטרליץ (בגרמנית: Adolf Friedrich IV, Herzog von Mecklenburg-Strelitz; 5 במאי 1738 – 2 ביוני 1794) היה דוכס מקלנבורג-שטרליץ בין השנים 1752–1794. אדולף פרידריך נולד ב-5 במאי 1738 במירוב שהשתייכה לדוכסות מקלנבורג-שטרליץ, להדוכס קרל לודוויג פרידריך ממקלנבורג, נסיך מירוב, ואליזבת אלברטינה, נסיכת סקסוניה-הילדבורגהאוזן, בתו של ארנסט פרידריך הראשון, דוכס סקסוניה-הילדבורגהאוזן. ב-5 ביוני 1752 מת אביו הדוכס קרל לודוויג פרידריך ממקלנבורג, נסיך מירוב, ואדולף פרידריך מונה לנסיך הכתר של מקלנבורג-שטרליץ. ב-11 בדצמבר 1752 מת דודו אדולף פרידריך השלישי, דוכס מקלנבורג-שטרליץ, ואדולף פרידריך עלה לשלטון במקומו. מכיוון שאדולף פרידריך היה קטין, שלטה אמו אליזבת אלברטינה, נסיכת סקסוניה-הילדבורגהאוזן כעוצרת בשמו עד שבגר. בשנת 1753 למד אדולף פרידריך באוניברסיטת גרייפסוואלד, ובשנת 1764 מונה לחבר במסדר הבירית. ב-2 ביוני 1794 מת אדולף פרידריך ללא ילדים, ואחיו קרל השני, דוכס מקלנבורג-שטרליץ עלה לשלטון במקומו. מדיה וקבצים בנושא אדולף פרידריך הרביעי, דוכס מקלנבורג-שטרליץ בוויקישיתוף
אדולף פרידריך השלישי, דוכס מקלנבורג-שטרליץ

אדולף פרידריך השלישי, דוכס מקלנבורג-שטרליץ (בגרמנית: Adolf Friedrich III, Herzog von Mecklenburg-Strelitz; 7 ביוני 1686 – 11 בדצמבר 1752) היה דוכס מקלנבורג-שטרליץ בין השנים 1708–1752. אדולף פרידריך נולד ב-7 ביוני 1686 בשטרליץ שהשתייכה לדוכסות מקלנבורג-שטרליץ, לאדולף פרידריך השני, דוכס מקלנבורג-שטרליץ, ומריה, דוכסית מקלנבורג-גיסטרוב, בתו של גוסטב אדולף, דוכס מקלנבורג-גיסטרוב. בשנת 1701 ייסד אביו את דוכסות מקלנבורג-שטרליץ, לאחר מאבק ירושה למעלה מ-5 שנים, שהתנהל לאחר מותו של גוסטב אדולף, דוכס מקלנבורג-גיסטרוב בשנת 1695, בין אביו אדולף פרידריך השני, דוכס מקלנבורג-שטרליץ לבן דודו פרידריך וילהלם, דוכס מקלנבורג-שוורין. ב-12 במאי 1708 מת אביו אדולף פרידריך השני, דוכס מקלנבורג-שטרליץ, ואדולף פרידריך עלה לשלטון במקומו. בשנת 1712 נשרפה העיר שטרליץ כליל, ואדולף פרידריך ומשפחתו עברו לגור בבקתת הציד שלהם, ומסביבה נבנתה העיר נוישטרליץ. בשנת 1733 נוסדה העיר נוישטרליץ באופן רשמי, ובשנת 1736 הפך אותה אדולף פרידריך לבירת הדוכסות. ב-11 בדצמבר 1752 מת אדולף פרידריך ללא ילדים, ואחיינו אדולף פרידריך הרביעי, דוכס מקלנבורג-שטרליץ עלה לשלטון במקומו. בשנת 1709 התחתן אדולף פרידריך עם דורותיאה, נסיכת שלזוויג-הולשטיין-זונדרבורג-פלן, בתו של יוהאן אדולף, דוכס שלזוויג-הולשטיין-זונדרבורג-פלן, ממנה נולדו לו 2 בנות: מריה סופיה (1710–1728) מגדלנה כריסטינה (1711–1713) מדיה וקבצים בנושא אדולף פרידריך השלישי, דוכס מקלנבורג-שטרליץ בוויקישיתוף אדולף פרידריך השלישי, דוכס מקלנבורג-שטרליץ, באתר "Find a Grave" (באנגלית)
790-799 לפנה"ס

שימו לב: ערך זה מכיל אירועים מן השנים 799 - 790 לפנה"ס שנות התשעים של המאה השביעית לפני הספירה היו עדים לעלייתה הגואה של האימפריה האשורית החדשה. למרות רגע קצר של חולשה בעשורים האחרונים, הניוון של מצרים, ותחילתה של צביליזציה, עם עלייתן של ערי מדינה ברחבי יוון הארכאית. 797 לפנה"ס - ארדיס הראשון מתמנה למלך לידיה. 797 לפנה"ס - תספיוס, ארכון אתונה, מת לאחר 27 שנות שלטון ומוחלף על ידי בנו, אגמסטור. 796 לפנה"ס - אדד-ניררי השלישי, מלך אשור, כובש את דמשק לאחר מצור נגד המלך בן-הדד השלישי. 799 לפנה"ס - אדד-ניררי השלישי מוביל פשיטה נגד הכשדים. אדר-ניררי השלישי, מלך אשור (מלך בשנים: 783 - 811 לפנה"ס). תספיוס, ארכון אתונה, בתפקיד בשנים 797 - 824 לפנה"ס. אגמסטר, ארכון אתונה, בתפקיד בשנים 778 - 797 לפנה"ס. נינורטה-אפלה-X (שמו המלא אינו ידוע), מלך בבל בשנים: 790 - 800 לפנה"ס (מוערך). דידו, מלכתה האגדית של קרתגו הייתה בשנים: 760 - 814 לפנה"ס (מוערך). צ'ואן, מלך משושלת ג'ואו שבסין שלט בשנים: 782 - 827 לפנה"ס. חזאל, מלך ארם-דמשק, שלט בשנים: 796 - 842 לפנה"ס. בן-הדד השלישי, מלך ארם-דמשק, שלט בשנים: 792 - 842 לפנה"ס. רצין, מלך ארם-דמשק, שלט בשנים: 732 - 792 לפנה"ס. שושנק השלישי, פרעה מצרים מהשושלת ה-22 במצרים, שלט בשנים: 798 - 837 לפנה"ס. שושנק הרביעי, פרעה מצרים מהשושלת ה-22 במצרים, שלט בשנים: 785 - 798 לפנה"ס. הומרוס מכיוס, משורר יווני אגדי. יהואחז מלך ישראל, שלט בשנים: 798 - 814 לפנה"ס. יואש מלך ישראל, שלט בשנים: 782 - 798 לפנה"ס. ירבעם השני, יורש העצר ומלך ממלכת ישראל העתידי. יואש מלך יהודה, שלט בשנים: 797 - 836 לפנה"ס. אמציה, מלך יהודה, שלט בשנים: 768 - 797 לפנה"ס. אלארה מלך ממלכת כוש, שלט בשנים: 765 - 795 לפנה"ס. ארדיס הראשון, מלך אגדי של לידיה, שלט בשנים: 759 - 797 לפנה"ס. קרנוס מלך מוקדון, שלט בשנים: 778 - 808 לפנה"ס. ליקורגוס, מחוקק ספרטני אגדי. (חי בשנים 730 - 800 לפנה"ס). מנואס, מלך אוראטו, שלט בשנים: 785 - 810 לפנה"ס. יונה הנביא. הנביא עמוס, אשר כתב את ספר עמוס שנקרא על שמו. מדיה וקבצים בנושא 790-799 לפנה"ס בוויקישיתוף
למי שייכת הארץ הזאת?

למי שייכת הארץ הזאת? הוא ספרו של פרופ' נסים דנה, ועניינו עיון מחודש בקוראן ובמקורות אסלאמיים קלאסיים נוספים על עם ישראל, תורתו וזיקתו לירושלים וארץ הקודש. הספר יצא בהוצאת אוניברסיטת אריאל ומוסד ביאליק בשנת 2013. הספר מסתמך על מקורות קלאסיים בלבד, כגון הקוראן, החדית'ים, התפסירים וגדולי מפרשיהם. מחקרו של פרופ' דנה במקורות אלה שולל את פרשנותם של כהני דת מוסלמים מסוימים הרותמים במאה השנים האחרונות את הקוראן לכפור "באשר לזכות כלשהי של היהודים על הארץ", כפירה, שפעמים רבות במסגרת הניסיון לייצר שיח פלסטיני חדש, גולשת לאנטישמיות מוסלמית, ענף של האנטישמיות בעולם הערבי. המחבר יליד דמשק. סבו, יוסף דנא, היה בן לשושלת רבנים בעיר ואב בית דין הקהילה, ומאוחר יותר ראש קהילת יהודי סוריה והלבנון בחיפה. נסים דנה הקדיש את הספר לזכר אחיו דוד, שהיה בין 11 הנרצחים היהודים בידי פורעים ערבים בטבח בית הכנסת אלמנשה בדמשק בשנת 1949. הספר ראה אור גם בשפה האנגלית, בשם The Struggle for Jerusalem and the Holy Land, ותורגם לערבית. במרכז הספר ניצבים הציטוטים הקובעים את עמדת הקוראן כלפי זכותו הבלעדית של עם ישראל על ארץ ישראל: אללה הוריש דווקא לבני ישראל את "הזכות הבלעדית על ארץ הקודש". "מבקשים אנו (מאללה) להעניק חסד לאלה אשר נרדפו בארץ ישראל (בני ישראל) ולעשותם מנהיגים ויורשים ולהושיבם בארץ, ולהראות לפרעה ולהמן ולצבאותיהם את כל אשר חששו מפניו" זכותם וחובתם של בני ישראל לרשת את הארץ. "אמר משה לבני עמו, בני עמי, זיכרו את הטוב שהעניק לכם אללה בהקימו בכם נביאים ובעשותו אתכם מלכים ובנותנו לכם את אשר לא נתן לאיש משוכני עולמים. בני עמי, הכנסו אל הארץ הקדושה אשר כתב אללה לכם, ואל תיסוגו לאחור פן תאבדו" ירושלים מובטחת ליהודים. מוסיף דנה וקובע שהזיהוי העצמי של הפלסטינים עם הכנענים הוא בבחינת גול עצמי כי על פי האסלאם עצמו בני ישראל נצטוו על ידי אללה לכבוש את הארץ מידיהם של העמים שטמאו אותה - הכנענים, היבוסים והענקים. זאת ועוד, "אין שום אזכור בקוראן המוריש את הארץ למוסלמים לערבים לפלסטינים או לכל אומה אחרת שאינה עם ישראל". דף הספר בהוצאת אוניברסיטת אריאל נסיה שמר, ביקורת ספר: למי שייכת הארץ הזאת, נסים דנה, באתר "מידה", 18 באפריל 2014 נסים דנה בראיון אצל לונדון וקירשנבאום, סרטון באתר יוטיוב נסים דנה, למי שייכת הארץ הזאת?, הוצאת אוניברסיטת אריאל ומוסד ביאליק, 2013, עמ' 13 Nissim Dana, The Struggle for Jerusalem and the Holy Land, U.S.A.: Academic Studies Press, 2013 נסים דנה, למי שייכת הארץ הזאת?, עמ' 194 נדב שרגאי, הקוראן: ארץ ישראל - ליהודים, באתר ישראל היום, 6 במרץ 2015